Lietuvos Respublikos Vyriausybė

NUTARIMAS

**Dėl 2011 M. VASARIO 16 D. EUROPOS PARLAMENTO IR TARYBOS REGLAMENTO (ES) NR. 181/2011 DĖL MIESTO IR TOLIMOJO SUSISIEKIMO AUTOBUSŲ TRANSPORTO KELEIVIŲ TEISIŲ, KURIUO IŠ DALIES KEIČIAMAS REGLAMENTAS (EB) NR. 2006/2004, NUOSTATŲ ĮGYVENDINIMO**

2012 m. lapkričio 14 d. Nr. 1377

Vilnius

Vadovaudamasi 2011 m. vasario 16 d. Europos Parlamento ir Tarybos reglamentu (ES) Nr. 181/2011 dėl miesto ir tolimojo susisiekimo autobusų transporto keleivių teisių, kuriuo iš dalies keičiamas Reglamentas (EB) Nr. 2006/2004 (OL 2011 L 55, p. 1) (toliau – Reglamentas (ES) Nr. 181/2011), Lietuvos Respublikos Vyriausybė nutaria:

1. Paskirti:

1.1. Valstybinę kelių transporto inspekciją prie Susisiekimo ministerijos – būti atsakingą už Reglamento (ES) Nr. 181/2011 nuostatų, susijusių su reguliariomis paslaugomis, kai vežama iš Lietuvos Respublikos teritorijoje esančių vietų, ir reguliariomis paslaugomis, kai vežama iš trečiosios valstybės į Lietuvos Respubliką, vykdymo užtikrinimą;

1.2. Valstybinę vartotojų teisių apsaugos tarnybą – atsakinga institucija, nagrinėjančia vartotojų skundus ginčų sprendimo ne teisme tvarka pagal Reglamentą (ES) 181/2011.

2. Pavesti Susisiekimo ministerijai iki 2013 m. kovo 1 d. informuoti Europos Komisiją apie paskirtą instituciją, atsakingą už Reglamento (ES) Nr. 181/2011 nuostatų vykdymo užtikrinimą, taip pat taikomas Reglamento (ES) Nr. 181/2011 išimtis, nustatytas autobusų stotis, kuriose neįgaliesiems ir riboto judumo asmenims turi būti teikiama pagalba, numatyta Reglamente (ES) Nr. 181/2011, ir nustatytas sankcijas, taikomas pažeidus Reglamento (ES) Nr. 181/2011 nuostatas.

MINISTRAS PIRMININKAS ANDRIUS KUBILIUS

SUSISIEKIMO MINISTRAS ELIGIJUS MASIULIS

\_\_\_\_\_\_\_\_\_\_\_\_\_\_\_\_\_